Diari Oficial de la Generalitat Valenciana


Sumari del DOGV 7149, del 11-11-2013 (2013/10285)

DECRET 168/2013, de 8 de novembre, del Consell, sobre règim transitori d'aplicació per les universitats públiques valencianes de les retribucions addicionals del professorat universitari regulades en el Decret 174/2002, de 15 d'octubre, del Consell.
---------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2013/11/08/168/dof/vci/html**

### Dades del document

Número de DOGV
:   7149

Data del DOGV
:   11-11-2013

Secció del DOGV
:   I. DISPOSICIONS GENERALS

Número del document
:   2013/10500


Data del document
:   08-11-2013

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * personal docent
    * salari
    * contractació de personal
    * remuneració del treball
    * personal contractat
    * universitat
    * legislació
    * personal d'investigació

DECRET 168/2013, de 8 de novembre, del Consell, sobre règim transitori d'aplicació per les universitats públiques valencianes de les retribucions addicionals del professorat universitari regulades en el Decret 174/2002, de 15 d'octubre, del Consell. [2013/10803]  
PREÀMBUL  
  
El Decret 174/2002, de 15 d'octubre, del Consell, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, regula, pel que fa a les retribucions addicionals, la possibilitat que les universitats públiques competència de la Generalitat, en el marc de les seues disponibilitats pressupostàries i del límit del cost de personal autoritzat pel Consell, assignen retribucions addicionals al professorat en funció de mèrits de docència, investigació i de gestió, acreditats per la Comissió Valenciana d'Acreditació i Avaluació de la Qualitat ?actualment, Agència Valenciana d'Avaluació i Prospectiva-, i se'n regulen els termes, les condicions, els requisits i les quanties.  
  
La disposició transitòria sexta del mencionat Decret 174/2002, de 15 d'octubre, del Consell, va fixar un període de temps que permetia a les universitats continuar aplicant l'anterior sistema de retribucions addicionals, regulat en l'article 46 de la derogada Llei Orgànica de Reforma Universitària, mentres s'adaptaven al nou sistema d'incentivació del professorat a través de complements retributius addicionals. Este període transitori va ser ampliat fins al 31 de desembre de 2005 pel Decret 100/2004, de 18 de juny, del Consell, fins al 31 de desembre de 2008 pel Decret 135/2006, de 29 de setembre, del Consell, i, finalment, fins al 31 de desembre de 2012 pel Decret 211/2010, de 17 de desembre, del Consell.  
D'altra banda, mitjançant Acord de 24 de setembre de 2010, del Consell, es va aprovar el Pla Plurianual de Finançament del Sistema Universitari Públic Valencià, que preveu un període de vigència de 2010 a 2017, si bé no serà plenament aplicable fins a l'any 2014 en tots els seus aspectes financers, si és el cas.  
En conseqüència, transcorreguts els terminis previstos en els decrets mencionats sense que s'haja produït la total adaptació que s'hi preveu, en atenció al nou sistema i pla de finançament assenyalat, i tenint present l'actual conjuntura econòmica, és necessari establir per a les universitats públiques valencianes un nou termini que permeta que continuen aplicant l'anterior sistema de retribucions addicionals mentres culmina el procés d'adaptació i s'incorpora pràcticament la pròxima planificació financera.  
Este decret es dicta a l'empara del que disposa l'article 53 de l'Estatut d'Autonomia de la Comunitat Valenciana, en la disposició final tercera de la Llei Orgànica 6/2001, de 21 de desembre, d'Universitats, i en la disposició final sèptima de la Llei Orgànica 4/2007, de 12 d'abril, per la qual es modifica l'anterior llei orgànica.  
Per tot això, informat el Consell Valencià d'Universitats i de Formació Superior de la proposta en la sessió de 18 de juliol de 2013, a proposta de la consellera d'Educació Cultura i Esport, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 8 de novembre de 2013,  
  
  
DECRETE  
  
Article únic. Règim transitori de retribucions addicionals  
1. Les universitats públiques valencianes que, amb anterioritat a l'entrada en vigor del Decret 174/2002, de 15 d'octubre, del Consell, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, tinguen establides retribucions addicionals de les previstes en l'article 46.2 de la derogada Llei Orgànica de Reforma Universitària, podran mantindre, si és el cas, fins al 31 de desembre de 2013, sense que la quantia d'estes puga superar, de manera individual, el 40 % de les retribucions que pels conceptes de sou i complement de destinació els corresponga, i es computarà, si és el cas, en el dit complement, la quantia resultant de l'aplicació del que disposa l'article 33.2 de la Llei 31/1990, de 27 de desembre, de Pressupostos Generals de l'Estat per a 1991.   
  
2. No obstant això, si la quantia resultant de l'aplicació dels criteris establits en el Decret 174/2002, de 15 d'octubre, del Consell, per a les retribucions addicionals resulta superior a la retribució addicional percebuda per un professor d'estes universitats com a conseqüència de l'aplicació de l'article 46.2 de la derogada Llei Orgànica de Reforma Universitària, este tindrà dret a renunciar a esta última i acollir-se als criteris esmentats solicitant-ho al Consell de Govern de la universitat per a la seua proposta d'assignació en els termes establits en el Decret 174/2002, de 15 d'octubre, del Consell.  
  
  
DISPOSICIÓ ADDICIONAL  
  
Única. Incidència pressupostària  
La implementació i posterior desplegament d'este decret no tindrà incidència en la dotació de tots i cada un dels capítols de gasto assignada a la conselleria competent en matèria d'universitats, i en tot cas, haurà de ser atés amb els mitjans personals i materials de l'esmentada conselleria.  
  
  
DISPOSICIÓ DEROGATORIA  
  
Única. Derogació normativa  
Queden derogades totes les disposicions que del mateix rang o d'un rang inferior s'oposen al que disposa este decret.  
  
  
DISPOSICIONS FINALS  
  
Primera. Habilitació normativa  
S'autoritza a la persona titular de la conselleria amb competència en matèria d'universitats per a dictar les disposicions i els actes necessaris per al desplegament i execució del que disposa este decret.  
  
Segona. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana, no obstant això, els seus efectes s'entendran referits a l'1 de gener de 2013.  
  
València, 8 de novembre de 2013  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET


Còpia Permalink ELI